
  PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti, 13 martie 2012

Pl-x 29/2012


AVIZ

asupra

propunerii legislative de modificarea a Legii Educaţiei Naţionale nr.1/2011, 

art.213, alin.(5)
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă de modificarea a Legii Educaţiei Naţionale nr.1/2011, art.213, alin.(5), trimisă cu adresa nr. Pl-x 29 din 5 martie 2012, înregistrată cu nr.31/131 din 6 martie 2012.
Camera Deputaţilor este primă Cameră sesizată, conform dispoziţiilor art. 75 alin.(1) din Constituţia României, republicată şi ale art.92 alin.(8) pct.2 din Regulamentul Camerei Deputaţilor, republicat, cu modificările şi completările ulterioare.

Proiectul de lege are ca obiect de reglementare modificarea art.213 alin.(5) din Legea educaţiei naţionale nr.1/2011, cu modificările şi completările ulterioare, în sensul acordării dreptului preşedintelui senatului universitar de a convoca acest for.

Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a dezbătut iniţiativa legislativă în şedinţa din 13 martie 2012.

Membrii Comisiei au examinat propunerea legislativă supusă avizării, expunerea de motive, avizul nefavorabil al Consiliului Economic şi Social, transmis cu adresa nr.500 din 23 februarie 2012 şi avizul favorabil, cu observaţii şi propuneri, al Consiliului Legislativ, transmis cu adresa nr.101 din 21 februarie 2012.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a propunerii legislative de modificarea a Legii Educaţiei Naţionale nr.1/2011, art.213, alin.(5), întrucât prevederea actuală nu este restrictivă, ci doar precizează faptul că rectorul poate convoca Senatul universitar, ceea ce este necesar pentru a se evita eventualele blocaje ale activităţii universităţii, dată fiind interdependenţa atribuţiilor prevăzute de lege pentru Senat şi pentru rector.
În raport de obiectul şi conţinutul reglementării, iniţiativa legislativă face parte din categoria legilor organice, fiind incidente prevederile art.73 alin.(3) lit.n) din Constituţia României, republicată.
                                          PREŞEDINTE,                          
        SECRETAR,

                                   Daniel Buda                                      Gabriel Andronache
Consilier parlamentar,

Rodica Penescu

